text: "Sire," fait ele, "ou sont li tien parent,
   Kant il verront a ten definement?
   Dont sont il chi voisin proçainement?"
   Ne puet parler ne respondre nient:
   Car l’arme en est alée douchement.
   Con buer fut nés ki a chelui se prent
   Ki les siens siers si biele mierchit rent !
   Li angele sont iluec tot en present,
   S’emportent l’arme viers le chiel liement.
   Li sain de Rome sonent communeument,
   Si ke nus hon n’i sace ne n’i tent,
   Mais de lor gret sonent si douchement
   K’ainc mais n’oirent nul son tant douchement.
   Kant l'espose ot le miracle tant gent,
   Ens en sen cuer se pensa et reprent
   K’ele n’i fut venue plus sovent.
   PageV01P311
   Et li siergans ki l’aime si forment
   Il cuert au pére, si li dist coiement:
  